Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
- Siz bir aktyor kimi çəkiliş sirrini bir az aça bilərsiniz?
Məsələn, çəkiliş vaxtı sizdən nə tələb olunurdu?
Bu çılpaq reallığa rejissor necə nail olur?
- Maksimal dərəcədə çalışırdıq ki, dialoqlar təbii alınsın.
Əlbəttə, təbiilik bayağı olmaq deyil.
Bəzən elə bilirlər ki, əgər loru danışırlarsa, söyüş işlədirlərsə, demək, təbiidirlər.
Bu çox həssas məqamdır, burada çox incə məqamlar var.
Sanki sən ipin üstündəsən, hansı tərəfə getsən, uçurumdur.
Ona görə düz xətti tutmaq lazımdır.
Hər halda belə cəhdlərin, axtarışların olması yaxşıdır ki, hansısa bir nöqtəyə gəlib çıxaq.
- Elşən müəllim, siz dublyajda da çalışırsınız.
Bizim tamaşaçılar nə üçün öz dilimizə dublyaj edilən filmləri sevmirlər, dublyaj səslərini isə ögey, saxta səs kimi qəbul edirlər?
- Dublyajla bağlı mənim mövqeyim bir az başqadır, tamaşaçıların mövqeyindən bir balaca fərqlənir.
Düzdür, dublyajda çatışmayan cəhətlər var, amma mən hesab etmirəm ki, bu sahə pis vəziyyətdədir.
Bizim dublyajımız kifayət qədər normal səviyyədədir, sadəcə, tamaşaçıların bu münasibəti dublyaja yox, dilimizə olan münasibətdir.
İnsanlar filmlərə rus dilində baxmağa öyrəşdikləri üçün belə düşünürlər.
Məsələn, görürsən ki, ruslar xarici bir filmi çox başdansovdu dublyaj ediblər, bütün filmi sadəcə bir diktor etinasız şəkildə, hissiz-həyəcansız səsləndirir.
Tamaşaçılar ona qulaq asmağa razıdır, amma bizim ürək qoyduğumuz dublyaja yox.
Onlar rus dilinə qulaq asmaq istəyirlər.
Ona görə deyirəm ki, dilə münasibət var burda.
Bəli, bəzi tərcümələr o qədər ürəkaçan olmur, dublyajın mayası tərcümədir.
Amma bizim yaxşı tərcümələrlə bağlı nümunələrimiz çoxdur.
Biz istənilən xarici ölkəyə də dublyaj nümunələrini göndərsək, onlar o tərcüməyə, o səslərə qulaq asıb deyəcəklər ki, afərin sizə.
- Əsrin yarısını yaşamısınız və bu həyatın yarıdan çoxunu teatra həsr etmisiniz.
Bu məqamdan sonra “Həyat bir teatrdır” fikri ilə razısınızmı?
- Dünya bir teatrdır, elədir ki, var"Qadınlar, kişilər aktyordurlar"Yeddi pərdəlidir burada hər əsər"Yeddi rol oynayır burada hər nəfər -"Şekspirin belə bir şeiri var...Əsl teatr elə həyatdır.
Bizim oynadığımız teatr daha təmiz, daha sevimlidir.
Çünki biz səhnədə aktyorluq eləməməyə çalışırıq.
Amma həyatda hər addımbaşı bunu hiss edirik.
Dünyanın gedişi sanki bir ssenari üzərində qurulub.
Sanki insanlar üzərində bir tamaşa qurulub.
Və çox təəssüf ki, bu həqiqi tamaşadır.
Səhnədə aktyoru vurursan, guya ölür, amma əslində ölməyib.
Həyatdakı tamaşa isə insanların müqəddəratını həll edir.
Britaniya Kralı III Çarlz xərçəng müalicəsi zamanı Baş nazir Rişi Sunak ilə həftəlik görüşməyə davam edəcək.
Bukingem sarayından verilən məlumata görə, həkimlərin müalicə zamanı dövlət işlərindən çəkinmək tövsiyələrinə baxmayaraq, kral dövlət işləri ilə məşğul olmağa və sənədlərlə işləməyə davam edəcək.
Onun vəzifələrindən biri parlamentin qəbul etdiyi qanunları imzalamaqdır.
Hər səhər III Çarlz qırmızı portfeldə imzası tələb olunan sənədləri alır.
Kral Bukingem sarayında baş nazirlə görüşərək mühüm hadisələri müzakirə edəcək.
Monarx siyasətə münasibətdə neytral qalmalı olsa da, baş nazirə məsləhət vermək və Nazirlər Kabinetinin qərarları ilə razılaşmadığını bildirmək hüququna malikdir.
Görüşlər ciddi məxfilik şəraitində keçirilir və onların məzmunu qeydə alınmır.
Kraliça Kamilla ərinin müalicəsi zamanı ictimai tədbirlərdə iştirak proqramını dəyişməyi planlaşdırmır.
Həyat yoldaşının əməliyyatından sonra iş qrafikini müvəqqəti düzəldən Uels şahzadəsi Uilyamın atasının xəstəliyi səbəbindən rəsmi vəzifələrinə qayıdacağı gözlənilir.
Şahzadə Harri ABŞ-dən Böyük Britaniyaya uçmaq və atası Kral III Çarlzı ziyarət etmək niyyətindədir.
“Nikosayağı” kimi tanınan bloqer Nicat Şakirlinin cinayət işi üzrə məhkəmənin hazırlıq iclası keçirilib.
İttiham aktında göstərilib ki, hadisə ötən ilin avqustunda qeydə alınıb.
Nicat Şakirli içkili vəziyyətdə idarə etdiyi “Porsche” markalı avtomobillə yük maşınına (TIR) çırpılıb.
Qəza nəticəsində avtomobildə olan bloqerin dostu Ruslan Məmmədov vəfat edib.
Daha sonra söz təqsirləndirilən şəxs Nicat Şakirliyə verilib.
Nicat Şakirli ona qarşı irəli sürülən ittihamla özünü tam təqsirli bilib:“Hadisədən əvvəl mərhum Ruslan Məmmədovla avtomobillə şəhər gəzintisinə çıxmışdıq.
Tam xatırlaya bilmirəm, ancaq videoya baxandan sonra hər şey yadıma düşdü.
“Joker” adlı mərkəzdə çay içib istirahət edirdik.
Əslində, qəzanı törətməmişdən əvvəl içkili olmamışam.
Mən içkini bir gün əvvəl bağda içmişdim.
Onun ailəsindən dönə-dönə üzr istəyirəm”.
Məhkəmənin növbəti iclası fevralın 27-nə təyin edilib.
Azərbaycanın Birinci vitse-prezidenti, Heydər Əliyev Fondunun Prezidenti Mehriban Əliyevanın tapşırığı ilə Əməkdar incəsənət xadimi, bəstəkar Cavanşir Quliyevin müalicəsinə Fond tərəfindən dəstək verilir.
APA xəbər verir ki, Türkiyədə səfərdə olan Cavanşir Quliyevin fevralın 5-də səhər saatlarında halı pisləşib.
74 yaşlı bəstəkar xəstəxanaya yerləşdirilib.
Onun beyninə qan sızdığı bildirilir.
“Real Betis”in portuqaliyalı yarımmüdafiəçisi Karvalyu Uilyama qarşı zorlama ittihamı ilə istintaq işi başlayıb.
Artıq 31 yaşlı futbolçu ilkin dindirmə üçün istintaq orqanlarına dəvət olunub.
Hələlik hadisənin digər təfərrüatı açıqlanmır.
Qeyd edək ki, Türkiyənin “Beşiktaş” klubu artıq bir müddətdir ki, Karvalyu Uilyamı sıralarına qatmağa çalışır.
İstanbul klubu futbolçunun agenti ilə görüşüb, tərəflər, hətta müqavilənin detallarını müzakirə ediblər.
Tokioya yağan güclü qar səbəbindən 120-yə yaxın insan təcili xəstəxanaya yerləşdirilib.
Təcili yardım xidmətini idarə edən Tokio Yanğından Mühafizə İdarəsinin məlumatına görə, xəsarət alanların əksəriyyəti yolların buz bağlaması səbəbindən yıxılma nəticəsində baş verib.
Xəsarət alanların yaşı 4 ilə 92 arasında dəyişir.
Bundan əlavə, Saytama, Kanaqava, Yamanasi və Naqano prefekturalarında 2,4 min ev təsərrüfatı elektrik enerjisi təchizatından məhrum qalıb.
Tokionun Haneda hava limanında güclü qar yağması səbəbindən 30-dan çox reys təxirə salınıb.
Ekspres magistralların bəzi hissələri bağlanıb, elektrik qatarlarının hərəkət cədvəlində gecikmələr və növbələr var, qərb istiqamətində qatarlar 45 dəqiqədən çox yubanır.
Güney Azərbaycan Milli Hərəkatının fəalı Murtaza Pərvin bu gün səhər saatlarında Ərdəbil şəhərinin təhlükəsizlik qüvvələri tərəfindən həbs olunub.
Bu barədə “Azad İran” “Telegram” kanalı xəbər yayıb.
Məlumata görə, milli fəalın hansı ittihamlarla həbs edilməsi və haraya aparılması bəlli deyil.
Qeyd olunub ki, Murtaza Pərvin daha öncə də mədəni fəaliyyətlərinə görə dəfələrlə həbs və təhdid edilib, habelə ona 40 zərbə şallaq cəzası da verilib.
Lənkəran Dövlət Dram Teatrının direktoru İntiqam Hacılı işdən çıxıb.
APA-nın əldə etdiyi xəbərə görə, İntiqam Hacılı əmək müqaviləsinin müddətinin bitməsi ilə əlaqədar işdən çıxıb.
Teatrın direktoru vəzifələrinin icrası teatrın baş rejissoru Anar Babalıya həvalə edilib.
Bu gün Azərbaycanın muğam ifaçıları arasında öz dəst-xəti ilə tanınan sənətkar, Xalq artisti Ağaxan Abdullayevin doğum günüdür.
Xanəndənin anadan olmasının 73-cü ildönümü tamam olur.
Oxu.Az sənətkarın əziz xatirəsini dərin hörmət və ehtiramla yad edir.
Görkəmli xanəndə Ağaxan Abdullayev 1950-ci il fevralın 6-da Bakı şəhərinin Əmircan kəndində anadan olub.
1958-1968-ci illərdə 84 nömrəli orta məktəbdə, 1969-1973-cü illərdə isə A.Zeynallı adına orta ixtisas musiqi məktəbində təhsil alıb.
1973-cü ildə Əbilov adına Mədəniyyət evində muğam ixtisası üzrə müəllim vəzifəsinə dəvət olunub.
Xanəndə pedaqoji və maarifçilik fəaliyyətinə böyük önəm verib.
O, 1977-ci ildən ömrünün sonunadək A.Zeynallı adına musiqi məktəbində muğamdan dərs deyib, gənc xanəndələr nəslinin yetişməsində böyük əmək sərf edib, bir çox tanınmış xanəndələrin ustadı kimi tanınır.
Ömrünün 40 ilini Azərbaycan musiqisinin inkişafı və təbliğinə həsr edən böyük sənətkar Ağaxan Abdullayev Azərbaycanla yanaşı dünyanın 20-dən çox ölkəsinə qastrol səfərlər edib.
Ömrünü Azərbaycan muğamlarını, xalq və bəstəkar mahnılarını dünyaya tanıtmağa həsr edən xanəndəmiz musiqiləri böyük şövqlə, əsl ustalıqla ifa edib.
Onun Azərbaycan musiqisinin inkişafı naminə gördüyü işlər hər zaman yüksək qiymətləndirilib və xanəndə fəxri adlar, orden və medallarla mükafatlandırılıb.
Ağaxan Abdullayevin böyük məharətlə və ilhamla ifa etdiyi muğam dəsgahlarının audio və videoyazıları Azərbaycan Televiziyasının qızıl fondunda saxlanılır.
Böyük ustad Ağaxan Abdullayev uzun sürən ağır xəstəlikdən sonra 2016-cı il dekabrın 25-də 66 yaşında Bakıda vəfat edib.
Vəsiyyətinə əsasən, Türkan qəsəbəsi kənd qəbiristanlığında valideynlərinin yanında torpağa tapşırılıb.
ABŞ-nin BMT-dəki keçmiş daimi nümayəndəsi və prezidentliyə namizəd Nikki Heyli qoruma tələbi üzrə Birləşmiş Ştatların Məxfi Xidməti ilə əlaqə saxlayıb.
“Bir çox təhdidlər var idi.Amma bu məni görməli olduğum işi dayandırmağa vadar etməyəcək”, - deyə siyasətçi bildirib.
Heyli onu Məxfi Xidmətlə əlaqə saxlamağa məcbur qoyan səbəbləri açıqlamayıb.
Lakin medianın namizədin seçki qərargahına istinadən yazdığına görə, buna səbəb hədələr olub.
Qərargah onların məzmununu açıqlamayıb.
ABŞ Məxfi Xidməti dövlətin yüksək vəzifəli şəxslərinin qorunmasına cavabdehdir.
Fevralın 4-də Tərtər rayonunun Qızıloba kəndində heyvan otararkən minaya düşən 23 yaşlı Həsənəli Əliyev Bakı Dövlət Universitetinin politologiya ixtisasını fərqlənmə diplomu ilə bitirib.
Bu barədə Azərbaycan Universitetləri səhifəsi məlumat yayıb.